ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ ΤΜΗΜΑ ΟΙΚΟΝΟΜΙΚΗΣ ΚΑΙ ΔΙΟΙΚΗΣΗΣ ΤΟΥΡΙΣΜΟΥ
Βάσει της απόφασης της Προσωρινής Γενικής Συνέλευσης του Τμήματος Οικονομικής και Διοίκησης Τουρισμού του Πανεπιστημίου Αιγαίου υπ’ αριθμ. 7/09.04.2019 για τη διεξαγωγή των  κατατακτηρίων εξετάσεων του ακαδημαϊκού έτους 2019 – 2020, ανακοινώνεται ότι, θα διεξαχθούν γραπτές εξετάσεις για την επιλογή των υποψηφίων για κατάταξη πτυχιούχων στο εν λόγω Τμήμα κατά το διάστημα από 1ης έως 20ης Δεκεμβρίου 2019 στις εγκαταστάσεις αυτού,  στην πόλη της Χίου. 

ΕΞΕΤΑΖΟΜΕΝΑ ΜΑΘΗΜΑΤΑ 

Οι  υποψήφιοι θα εξεταστούν στα παρακάτω τρία μαθήματα:
Μάθημα 1ο 
Τίτλος: «Εισαγωγή στην Οργάνωση και Διοίκηση Επιχειρήσεων»
Εξεταστέα Ύλη

· Εννοιολογικές οριοθετήσεις της οργάνωσης και διοίκησης επιχειρήσεων

· Βασικές λειτουργίες του management
· Ανάλυση εσωτερικού και εξωτερικού επιχειρηματικού περιβάλλοντος

· Επιχειρησιακός και στρατηγικός προγραμματισμός

· Διαδικασία λήψης αποφάσεων

· Οργανωτική διάρθρωση – οργανωτικός σχεδιασμός

· Διοίκηση ανθρωπίνων πόρων

· Διοικητικός έλεγχος

· Οργανωσιακή συμπεριφορά (ηγεσία, υποκίνηση, δυναμική των ομάδων, επικοινωνία)

Ενδεικτική βιβλιογραφία

1. 1. Bateman, T., Snell S. (2017) Διοίκηση Επιχειρήσεων, 11η Έκδοση. Αθήνα: εκδ. Τζιόλα. (κωδ. Βιβλίου στο σύστημα Εύδοξος: 50656013) 

2. Μπουραντάς, Δ., (2015) Εισαγωγή στη διοίκηση επιχειρήσεων, Αθήνα: εκδ. Μπένος.

Διάρκεια Εξέτασης: 3 ώρες
Μάθημα 2ο 
Τίτλος: «Εισαγωγή στην Οικονομική»

Εξεταστέα Ύλη

· Μεθοδολογικές ιδιαιτερότητες των κοινωνικών επιστημών (δεν εξετάζεται)

· Οικονομική επιστήμη και οικονομία της αγοράς: H.R. σελ. 25-53 και 74-81*, Μ&Τ σελ. 1-5. 

· Ο νόμος της προσφοράς και της ζήτησης: Μ&Τ κεφ. 3

· Η έννοια της ελαστικότητας: Μ&Τ κεφ. 4

· Πλεόνασμα καταναλωτή και παραγωγού – Αποτελεσματικότητα της αγοράς: Μ&Τ κεφ. 7

· Προσφορά,  ζήτηση και κρατική παρέμβαση: Μ&Τ κεφ. 8 (όχι τον κατ’αξία φόρο) και κεφ. 9 (μόνο τις σελ. 185-191)

· Δημόσια αγαθά, κοινοί πόροι και αξιόλογα αγαθά: Μ&Τ κεφ. 10

· Εξωτερικότητες κι αποτυχία της αγοράς: Μ&Τ κεφ. 11 

· Γιατί υπάρχουν κρίσεις στις οικονομίες της αγοράς; H.R. σελ. 339-344 και 360-381*

*Για τα αποσπάσματα από το βιβλίο του Heilbroner [H.R.], βλέπε και τις σημειώσεις του διδάσκοντος στην ιστοσελίδα του μαθήματος: http://www.fme.aegean.gr/el/c/eisagoge-stis-oikonomikes-theories
** Τα θέματα που εξετάζονται από το βιβλίο των Mankiw G.N. & Taylor M.P. (2018) καλύπτονται επαρκώς από τους Αcemoglu D., Laibson D. & List J.A. (2015).

Ενδεικτική βιβλιογραφία

1. Mankiw G.N. & Taylor M.P. (2018), Οικονομική:, Μικροοικονομική, Αθήνα: Εκδόσεις Τζιόλα [Μ&Τ].

2. Αcemoglu D., Laibson D. & List J.A. (2015), Μικροοικονομική, Αθήνα: Εκδόσεις Κριτική.

3. Heilbroner, R. (2000): Οι Φιλόσοφοι του Οικονομικού Κόσμου, Αθήνα: Εκδόσεις Κριτική [H.R.]
Διάρκεια Εξέτασης: 3 ώρες
Μάθημα 3ο 

Τίτλος: «Εισαγωγή στον Τουρισμό»
Εξεταστέα Ύλη

Ο εισαγωγικός χαρακτήρας του μαθήματος επιβάλλει την επαρκή γνώση και ικανότητα  ανάλυσης των ακόλουθων θεματικών ενοτήτων:
· Παρουσίαση της φύσης και των ιδιαίτερων χαρακτηριστικών της σύγχρονης τουριστικής βιομηχανίας διεθνώς.

· Προσδιορισμός των ιστορικών σταδίων εξέλιξης του τουρισμού, με έμφαση στις συνθήκες εκείνες που επέτρεψαν την εκδήλωση και ανάπτυξη του μαζικού Τουρισμού.

· Παρουσίαση των κύριων κλάδων που συγκροτούν την τουριστική βιομηχανία και των χαρακτηριστικών τους.

· Προσδιορισμός της έννοιας του τουριστικού́ μάρκετινγκ και της χρήσης του για την ενίσχυση της τουριστικής ζήτησης.

· Τα χαρακτηριστικά της τουριστικής ζήτησης και οι επιδράσεις τους στην τουριστική ανάπτυξη.

· Προσδιορισμός της έννοιας του τουριστικού́ μάρκετινγκ και της χρήσης του για την ενίσχυση της τουριστικής ζήτησης.

· Εξοικείωση με τις έννοιες της τουριστικής ανάπτυξης, της τουριστικής πολιτικής και του τουριστικού́ σχεδιασμού́.

· Εννοιολογικό περιεχόμενο και προσεγγίσεις του τουριστικού σχεδιασμού.

· Κυρίαρχα πρότυπα τουριστικής ανάπτυξης, αειφορική διαχείριση του τουρισμού , φέρουσα ικανότητα και αειφορία.

· Σχεδιασμός της τουριστικής ανάπτυξης: τύποι και επίπεδα σχεδιασμού τουριστικής ανάπτυξης.

· Μοντέλα και στάδια τουριστικής ανάπτυξης.

· Τουριστική ανάπτυξη: επιδράσεις στην οικονομία, περιβάλλον, κοινωνία και πολιτισμό.

· Παρουσίαση της ανάπτυξης του τουρισμού́ σε διάφορες περιοχές του πλανήτη, με έμφαση στις αναπτυσσόμενες χώρες και στη σημασία που έχει ο τουρισμός για αυτές.

Ενδεικτική βιβλιογραφία
1.  Lickorish L., Jenkins, C., (2004), Μία εισαγωγή στον τουρισμό, Εκδόσεις ΚΡΙΤΙΚΗ ΑΕ
2. Τσάρτας Π., Λύτρας Π., (2017), Τουρισμός, τουριστική ανάπτυξη: Συμβολές Ελλήνων επιστημόνων, Εκδόσεις Α. Παπαζήσης
Διάρκεια Εξέτασης: 3 ώρες

ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ

Πτυχιούχοι Πανεπιστημίου, ΤΕΙ ή ισοτίμων προς αυτά, ΑΣΠΑΙΤΕ, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και οι κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων.  

ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ

Οι ενδιαφερόμενοι να συμμετάσχουν στη διαδικασία των κατατακτηρίων  εξετάσεων του ακαδ. έτους 2019–2020 του Τμήματος Οικονομικής και Διοίκησης Τουρισμού, καλούνται να  υποβάλλουν την αίτησή  τους και τα απαραίτητα δικαιολογητικά το διάστημα 1-15 Νοεμβρίου 2019.
Απαραίτητα Δικαιολογητικά  

•
Αίτηση του ενδιαφερομένου
•
Αντίγραφο πτυχίου ή πιστοποιητικό περάτωσης σπουδών. 
Προκειμένου για πτυχιούχους εξωτερικού, συνυποβάλλεται και βεβαίωση ισοτιμίας του τίτλου σπουδών τους από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.
Η αίτηση καθώς και τα απαιτούμενα δικαιολογητικά υποβάλλονται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου, το οποίο βρίσκεται διαθέσιμο στην ιστοσελίδα https://katataktiries.aegean.gr και δεν απαιτείται αποστολή τους εντύπως στη Γραμματεία του Τμήματος.
Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.
ΠΛΗΡΟΦΟΡΙΕΣ ΓΙΑ ΤΙΣ ΚΑΤΑΤΑΞΕΙΣ

Γενική ενημέρωση για τη διαδικασία κατατακτηρίων εξετάσεων στο Τμήμα Οικονομικής και Διοίκησης Τουρισμού είναι διαθέσιμη στην ιστοσελίδα του Τμήματος http://www.tourem.aegean.gr
και στην ιστοσελίδα της Διεύθυνσης Σπουδών του Πανεπιστημίου Αιγαίου  https://studies.aegean.gr/node/193.
Επίσης έχει αναρτηθεί στις προαναφερόμενες ιστοσελίδες η σχετική με το θέμα Υπουργική Απόφαση Φ1/192329/Β3/13-13-2013 (ΦΕΚ 3185/16-12-2013, τ. Β) 
